Нобэрэ пщэдейрэ
Мазаем и 28, махуэку
1732 гъэм Петербург Урысейм щыяпэ Кадет корпусыр — дзэм къулыкъу щызыщIэну зи мурад щIалэгъуалэр абы щыхуагъэхьэзыр IуэхущIапIэр — къыщызэIуахащ.
1854 гъэм США-м и Республикэ партыр къызэрагъэпэщащ.
1913 гъэм Данием щыщ физик Бор Нильс атомым и планетарнэ зэхэлъыкIэм теухуа и лэжьыгъэр хэIущIыIу ищIащ. А къэхутэныгъэм папщIэ Бор къыхуагъэфэщауэ щытащ Нобель и саугъэтыр.
1921 гъэм Москва Iэ щытрадзащ РСФСР-мрэ Афганистанымрэ зэныбжьэгъуным теухуа зэгурыIуэныгъэм.
1922 гъэм Мысырыр Инджылызым къызэрыхэкIым теухуа унафэ къащтащ.
1935 гъэм США-м щыщ химик Каротерс Уоллес Хьюм нейлоныр зэхилъхьащ.
1955 гъэм къызэIуахащ Ханой — Пекин — Москва — Берлин къалэхэр зэпызыщIэ гъущI гъуэгущIэр.
1956 гъэм США-м къыщыгъэсэбэпу хуежьащ зэпэщхьэхуэу лажьэ компьютерхэр зэрызэпащIэ кIапсэр.
1990 гъэм Урысей Федерацэм и Кинематографистхэм я зэгухьэныгъэр къызэрагъэпэщащ.
1993 гъэм генерал Аушев Руслан Ингушым и президенту хахащ.
1991 гъэм Перс псыдэжыпIэм щекIуэкIа зауэр иухащ.
1996 гъэм Урысей Федерацэр Европэм и Советым хыхьащ. Абы хыхьэн щхьэкIэ къыхуагъэув къалэн нэхъыщхьэм — цIыхум и судыр укIкIэ мыщIэным теухуам — арэзы техъуэн хуей хъуауэ щытащ УФ-р.
Актёр, РСФСР-м щIыхь зиIэ и артист, Хэку зауэшхуэм хахуэу хэта Смирнов Алексей къызэралъхурэ илъэс 99-рэ ирокъу.
ТхакIуэ Аллилуевэ Светланэ (Сталин Иосиф ипхъущ) къызэралъхурэ илъэс 93-рэ ирокъу.
УсакIуэ-уэрэдус цIэрыIуэ Къанкъул ФIыцIэ къызэралъхурэ илъэс 82-рэ ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ Сонэ Абдулчэрим и ныбжьыр илъэс 77-рэ ирокъу.
Урысей актрисэ, УФ-м и цIыхубэ артисткэ Васильевэ Татьянэ и ныбжьыр илъэс 72-рэ ирокъу.
КъБР-м щIыхь зиIэ и дохутыр, медицинэ щIэныгъэхэм я кандидат, гу узыфэхэм щеIэзэ республикэ центрым и дохутыр нэхъыщхьэ, КъБР-м и Жылагъуэ палатэм хэт Щэрдан Нодар и ныбжьыр илъэс 64-рэ ирокъу.
УэрэджыIакIуэ, КъБР-м щIыхь зиIэ и артист Уэтэр МуIэед и ныбжьыр илъэс 62-рэ ирокъу.
Мэкъумэш щIэныгъэхэм я доктор, профессор, КъБКъМУ-м и ректору щыта, КъБР-м щIэныгъэмкIэ щIыхь зиIэ и лэжьакIуэ Жэрыкъуэ Борис къызэралъхурэ илъэс 61-рэ ирокъу.
Урысей хореограф цIэрыIуэ, УФ-м щIыхь зиIэ и артисткэ Сигаловэ Аллэ и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс тIэкIу къыщесынущ. Махуэм хуабэр градуси 2 — 3, жэщым щIыIэр градуси 3- 2 щыхъунущ.
Гъатхэпэм и 1, мэрем
Граждан зыхъумэжыныгъэм и дунейпсо махуэщ
СПИД узыфэр зыпкърытхэм ящымымэхъэшэным и дунейпсо махуэщ
Гуапагъэ зэжеIэным и дунейпсо махуэщ
УФ-м Къэрал кIуэцI IуэхухэмкIэ и министерствэм и эксперт-криминалистым и махуэщ
1555 гъэм Нострадамус (и цIэ дыдэр Мишель де Нотрдамщ) тхьэгурымагъуэм къыдигъэкIащ къэхъуну-къэщIэнухэр къыщигъэлъэгъуа и тхылъыр.
1565 гъэм Бразилием къыщызэрагъэпэщащ Португалхэм я егъэзыпIэ — Рио-де-Жанейрэ зыфIащар.
1762 гъэм Урысейм и пащтыхь Пётр Ещанэм Iэ щIидзащ пщыхэм Iэмал имыIэу къэрал къулыкъу ящIэн хуейуэ яхуэзыгъэуву щыта хабзэр къутэжыным теухуа унафэм.
1790 гъэм США-м япэу щабжащ абы цIыхуу щыпсэур. Абы щыгъуэ къэралым ист цIыху 3929214-рэ.
1810 гъэм император Александр Езанэм Абхъазыр Урысейм къыхагъэхьэну унафэ ищIащ.
1869 гъэм химик цIэрыIуэ Менделеев Дмитрий пкъыгъуэхэм я таблицэ зэхэлъхьэн иухащ икIи ар къыдэгъэкIыным яужь ихьащ.
1873 гъэм Ремингтонхэ я фабрикэм (США) къыщыщIагъэкIыу щIадзащ зэрыбкIэ зэрытрадзэ япэ машинкэр. Ар къагупсысат Шоулз Кристоферрэ Глидден Джозеф-рэ.
1881 гъэм Урысейм и император Александр ЕтIуанэр яукIащ.
1947 гъэм лэжьэн щIидзащ Дунейпсо Валютэ Фондым.
1954 гъэм США-м Бикини щIыналъэм щигъэунэхуащ водороднэ бомбэр, мегатоннэ 15 зи лъэщагъыр. Абы щыгъуэ хэкIуэдат цIыху минхэр. Маршалловы хытIыгухэм я щIыналъэхэм абы щыгъуэ трихьа радиоактивнэ фIейхэм а щIыпIэхэм ущыпсэункIэ Iэмал зимыIэ ящIауэ иджыри къэс апхуэдэу щытщ.
1995 гъэм Москва, щыпсэу унэм и щIыхьэпIэм деж, щаукIащ теленэтынхэр езыгъэкIуэкIыу щыта Листьев Влад.
1996 гъэм Амур областым «Свободный» зыфIаща космодром къыщызэрагъэпэщащ. Ар 2007 гъэм зэхуащIыжащ.
2011 гъэм «Полицэм теухуауэ» Федеральнэ законым къару игъуэтащ.
Израилым и премьер-министру щыта, Нобель и саугъэтыр зыхуагъэфэща Рабин Ицхак къызэралъхурэ илъэс 97-рэ ирокъу.
Композитор, дирижёр, СССР-м и цIыхубэ артист, Совет Союзым и Къэрал саугъэтыр зрата Догэ Евгений и ныбжьыр илъэс 82-рэ ирокъу.
Актёр, Украинэм и цIыхубэ артист Брондуков Борислав къызэралъхурэ илъэс 81-рэ ирокъу.
РСФСР-м и цIыхубэ артисткэ, УФ-м и Къэрал саугъэтыр зрата Купченкэ Иринэ и ныбжьыр илъэс 75-рэ ирокъу.
УФ-м и Правительствэм и УнафэщIым и къуэдзэ — УФ-м и Президентым КъуэкIыпIэ Жыжьэ федеральнэ округым щиIэ лIыкIуэ Трутнев Юрий и ныбжьыр илъэс 63-рэ ирокъу.
Литва Республикэм и Президент Грибаускайте Даля и ныбжьыр илъэс 63-рэ ирокъу.
Къэрал къулыкъущIэ, Курган областым и губернатор Кокорин Алексей и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 8, жэщым градус 1 — 2 щыхъунущ.
